**Veszprémi Ukrán Nemzetiségi Önkormányzat**

**elnöke**

**Szám:** ONK/5-6/2023.

**ELŐTERJESZTÉS**

**Veszprémi Ukrán Nemzetiségi Önkormányzat**

**2023. április 18-i**

**képviselő-testületi ülésére**

**Tárgy:** Döntés aVeszprémi Ukrán Nemzetiségi Önkormányzat 2022. évi zárszámadásáról

**Előterjesztő:** Nincz Erzsébet elnök

**Az előterjesztés előkészítésében részt vett:**

Fazekas Ildikó irodavezető

Pucsek Szabina költségvetési ügyintéző

A döntés meghozatala **minősített** többséget igényel.

**Az előterjesztés törvényességi felülvizsgálatát végezte:**

|  |  |
| --- | --- |
|  | Kicska Andrea |
|  | szervezési referens |

**Tisztelt Képviselő-testület!**

Az államháztartásról szóló 2011. évi CXCV. törvény 91. § (3) bekezdése (a továbbiakban: Áht.), valamint az államháztartásról szóló törvény végrehajtásáról szóló 368/2011. (XII.31.) Korm. rendelet (a továbbiakban: Ávr.) értelmében a Nemzetiségi Önkormányzat Képviselő-testületének az Önkormányzat költségvetésének végrehajtásáról zárszámadási határozatot kell elfogadnia.

A Nemzetiségi Önkormányzat 2022. évi költségvetésének végrehajtása az alábbiak szerint alakult:

1. **Bevételi források és azok teljesítése**

A Nemzetiségi Önkormányzat (finanszírozási bevételek nélkül) 5.065 E Ft bevételt realizált, mely a módosított előirányzat 100,7%-a.

A Nemzetiségi Önkormányzat államháztartáson belülről származó működési célú támogatások bevételei összességében 99,5%-ban teljesültek, ami a működési és feladatalapú 2.019 E Ft összegű támogatásból, a nemzetiségi kulturális kezdeményezések 2.432 E Ft összegű támogatásból, illetve a Veszprém Megyei Jogú Város Önkormányzat által folyósított 553 E Ft összegű támogatásból tevődik össze.

A működési bevételek 61 E Ft összegben teljesültek, ami a jelentősen megemelkedett kamatok eredményeként jóváírt kamatbevételből adódik.

A finanszírozási bevételek teljesítési adata az előző évi költségvetési maradvány igénybevételt mutatja.

1. **Kiadások alakulása**

A Nemzetiségi Önkormányzat (finanszírozási kiadások nélkül) 5.076 E Ft kiadást realizáltak, mely a módosított előirányzat 93,7%-a.

A Nemzetiségi Önkormányzat működésével összefüggő kiadások közül a reprezentációs kiadásokhoz kapcsolódó személyi juttatások 42,7%-ban, valamint a munkaadót terhelő járulékok és szociális hozzájárulási adó 34,1%-ban, míg a dologi kiadások 95,1%-ban teljesültek, feladatonkénti részletezését a 3. melléklet tartalmazza.

A beruházási kiadások, melyen belül a 4. mellékletben részletezett eszközök kerültek beszerzésre, 81,8%-ban teljesültek.

1. **Költségvetési maradvány alakulása**

A Nemzetiségi Önkormányzat 2022. évi költségvetési maradványa 380 E Ft, melyből 178 E Ft kötelezettséggel terhelt maradvány, részletezését az 6. melléklet tartalmazza.

1. **Vagyon alakulása**

A Nemzetiségi Önkormányzat év végi mérlegében a nemzeti vagyonba tartozó befektetett eszközök 216 E Ft összegű értéke és az év végi záró pénzkészlet szerepel 380 E Ft értékkel. Az Önkormányzat tulajdonában lévő egyéb tárgyi eszköz értéke már nullára íródott.

A 2022. évi beszámolóhoz csatoltuk a költségvetési szervek belső kontrollrendszeréről és belső ellenőrzéséről szóló 370/2011. (XII.) Korm. rendelet alapján elkészített vezetői nyilatkozatot.

Kérem a Tisztelt Képviselő-testületet, az előterjesztést megtárgyalni és a határozati javaslatot elfogadni szíveskedjen.

Veszprém, 2023. április 16.

**Nincz Erzsébet**

**Határozati javaslat**

**Veszprémi Ukrán Nemzetiségi Önkormányzat**

**Képviselő-testületének**

**.../2023. (…) határozata**

**a Veszprémi Ukrán Nemzetiségi Önkormányzat 2022. évi zárszámadásáról**

Veszprémi Ukrán Nemzetiségi Önkormányzat Képviselő-testületének az államháztartásról szóló 2011. évi CXCV. törvény 91.§ (3) bekezdése alapján az önkormányzat 2022. évi zárszámadásával kapcsolatban az alábbi határozatot hozza:

1. A Veszprémi Ukrán Nemzetiségi Önkormányzat Képviselő testülete az Önkormányzat 2022. évi költségvetésének költségvetési bevételét **5.065 E Ft-tal**, működési finanszírozási bevételét **369 E Ft-tal**, felhalmozási finanszírozási bevételét **22 E Ft-tal** hagyja jóvá.

A bevételi főösszeg forrásonkénti részletezését az 1. és az 5. mellékletek tartalmazzák.

1. A Veszprémi Ukrán Nemzetiségi Önkormányzat Képviselő-testülete az Önkormányzat 2022. évi költségvetésének költségvetési kiadását **5.076 E Ft-tal**, működési finanszírozási kiadásait **0 E Ft-tal**, felhalmozási finanszírozási kiadásait **0 E Ft-tal** hagyja jóvá.

A kiadási főösszeg forrásonkénti részletezését a 2., a 3., a 4. és az 5. mellékletek tartalmazzák.

1. A Veszprémi Ukrán Nemzetiségi Önkormányzat Képviselő-testülete az Önkormányzat 2022. évi költségvetési maradványát **380 E Ft-tal** hagyja jóvá.

A költségvetési maradvány részletezését a 6. melléklet, az önkormányzat pénzeszközeinek változásáról készült kimutatást a 7. melléklet tartalmazza.

1. A Veszprémi Ukrán Nemzetiségi Önkormányzat Képviselő-testülete az Önkormányzat 2022. december 31-ei fordulónappal elkészített vagyonmérlegét **596 E Ft-tal** hagyja jóvá.

A mérlegfőösszeg részletezését a 8. és 9. mellékletek tartalmazzák.

1. A Veszprémi Ukrán Nemzetiségi Önkormányzat Képviselő-testülete felkéri az elnököt, hogy a határozatot a Polgármesteri Hivatal Pénzügyi Irodájának küldje meg.

**Határidő:** 5. pont: 2023. április 19.

**Felelős:** Nincz Erzsébet elnök

**A végrehajtás előkészítéséért felelős köztisztviselő:**

Kicska Andrea szervezési referens

**Veszprém,** 2023. április 18.

|  |  |
| --- | --- |
| **Nincz Erzsébet s.k.**  elnök | **dr. Dancs Judit s.k.**  jegyző |